Reds Kelijs
Leonards Patriks "Reds" Kelijs (angļu: Leonard Patrick "Red" Kelly, dzimis 1927. gada 9. jūlijā Simko, miris 2019. gada 2. maijā Toronto) bija Kanādas hokejists, kurš spēlēja gan aizsarga, gan karjeras otrajā pusē arī centra uzbrucēja pozīcijā. Karjeras laikā aizvadījis 1316 spēles Nacionālās hokeja līgas klubos Detroitas "Red Wings" un Toronto "Maple Leafs", kļūstot par astoņkārtēju Stenlija kausa ieguvēju. Pēc savas karjeras beigām 1969. gadā tika uzņemts arī Hokeja slavas zālē.